มาตามถนนหมายเลข 4 จะมีป้ายแรกแอบอยู่ตรงพุ่มไม้ตอนระยะ 100 เมตรก่อนถึงร้าน แล้วค่อยมีป้ายใหญ่ตอนถึงทางเข้าร้าน เลี้ยวเข้ามาจะเห็นแต่ต้นไม้บังร้านเต็มไปหมด ข้างๆร้านจะมีปั๊มเล็กๆอยู่ด้วย มีที่จอดร้านไม่มาก

บรรยากาศภายในร้านให้ความรู้สึกโล่งสบาย น่านอน ว่าแล้วก็สั่งมาลอง 4 อย่าง
-ต้มกะทิกุ้งสด : อร่อย ได้กลิ่นกะทิกับกะปิ เค็มกำลังดี ถ้าใส่สะตอซะหน่อยจะดีมาก
-กุ้งกะปิผัดสะตอกุ้งสด : แซ่บ เป็นเมนูที่ควรลอง
-กุ้งแชบ๊วยทอดกระเทียม : เนื่องจากวันนี้ร้านไม่มีกุ้งแม่น้ำเลยเปลี่ยนเป็นกุ้งแชบ๊วยแทน ได้กุ้งแชบ๊วยตัวใหญ่มา 7 ตัว 450.- ประทับใจ
-ยำกุ้งฟู : กุ้งฟูกรอบมาก เสียดายน้ำยำไม่ค่อยเผ็ดเท่าไหร่
ภาพรวมถือว่าตั้งความหวังมาฝากท้องได้เลย